|  |  |
| --- | --- |
| 29.02.2024. | Nr.3/9 |

**PROJEKTA “ATBALSTS JAUNATNES POLITIKAS ĪSTENOŠANAI VIETĒJĀ LĪMENĪ” IESNIEGUMA IESNIEGŠANA**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – 1** (A.Tomašūns),

Saskaņā ar Pašvaldību likuma 4. panta pirmās daļas 8. punktu, Jaunatnes likuma 12. panta trešo daļu, Jaunatnes politikas pamatnostādnēm 2021. - 2027. gadam, Jaunatnes politikas valsts programmas 2024. - 2026. gadam pasākumu Nr. 1.1.1. “Atbalstīta jaunatnes politikas attīstība vietējā līmenī, veicinot kvalitatīvas un ilgtspējīgas darba ar jaunatni sistēmas izveidi/pilnveidi pašvaldībās, jauniešu ar ierobežotām iespējām iekļaušanu, izglītojamo pašpārvalžu un jauniešu domes attīstību savā pašvaldībā un sadarbību ar jaunatnes organizācijām”, Nr. 1.6.1. “Nodrošināts atbalsts pašvaldībām jauniešu digitālo prasmju un digitālā darba ar jaunatni attīstībai”, Nr. 2.3.2. “Nodrošināts atbalsts pašvaldībām izglītojamo pašpārvalžu stiprināšanai”, Jelgavas valstspilsētas jaunatnes politikas rīcības plānu 2022. - 2027. gadam (apstiprināts ar Jelgavas valstspilsētas domes 2022. gada 27. janvāra lēmumu Nr.1/4 “Jelgavas valstspilsētas jaunatnes politikas rīcības plāna 2022. - 2027. gadam apstiprināšana”) un Jaunatnes starptautisko programmu aģentūras izsludināto atklāto projektu konkursu “Atbalsts jaunatnes politikas īstenošanai vietējā līmenī”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Atbalsts jaunatnes politikas īstenošanai vietējā līmenī” (turpmāk - Projekts) iesniegumu Jaunatnes starptautisko programmu aģentūras izsludinātajā atklātajā projektu konkursā “Atbalsts jaunatnes politikas īstenošanai vietējā līmenī”. Projekta kopējās izmaksas ir 8500,00 *euro* (astoņi tūkstoši pieci simti *euro* un 00 *centi*), kas ir 100% valsts budžeta finansējums un neparedz pašvaldības priekšfinansējumu.

2. Pilnvarot Jelgavas valstspilsētas pašvaldības iestādes “Sabiedriskais centrs” vadītāju veikt visas nepieciešamās darbības Projekta iesnieguma iesniegšanai un Projekta īstenošanai tā apstiprināšanas gadījumā, t.sk. parakstīt ar Projekta iesnieguma iesniegšanu un Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī